București

10 septembrie 2024

**Comunicat de presă privind lansarea proiectului**

**SKILLZLAB, ID 317590**

Patronatul Tinerilor Întreprinzători din România (PTIR) împreună cu Asociatia “Centrul de Consultanță și Management al Proiectelor” EUROPROJECT anunță lansarea proiectului “**SkillzLab**”, cod SMIS 317590, proiect finanțat prin Programul Educație și Ocupare 2021-2027. Proiectul se implementează în perioada 01.09.2024-31.08.2026 (24 de luni).

**Obiectivul general al proiectului** îl reprezintă adaptarea unui număr de minim **620 de angajați** din regiunile de dezvoltare Sud Muntenia, Sud Vest și Centru la schimbările tehnologice pentru a face față provocărilor pe o piață a muncii în continuă transformare, prin facilitarea accesului acestora la servicii de consiliere și la programe de formare profesională care vizează utilizarea într-un mod adecvat a noilor tehnologii, precum și dezvoltarea de competențe verzi și digitale. Printre programele de formare profesionala oferite se numara: instalator sisteme panouri fotovoltaice solare, sudor, responsabil, mediu, responsabil GDPR, specialist SSM, inspector SSM, bucătar, croitor și competențe digitale.

Proiectul va utiliza metode inovative și instrumente dezvoltate în alte proiecte anterioare, precum DigiL@b și Tech Ac@demy, pentru a oferi participanților acces la resurse educaționale moderne și flexibile. O parte din cursuri vor aborda subiecte de actualitate, precum utilizarea inteligenței artificiale generative (ChatGPT, BARD AI) și securitatea muncii.

**Grupul țintă** al proiectului este format din minim 620 de persoane angajate, cu vârsta cuprinsă între 18 și 64 de ani având domiciliul/resedința în regiunile Sud-Vest, Sud-Muntenia și Centru.

Proiectul are o valoare totală eligibilă de 4.960.801,92 lei, din care 4.216.681,63 lei reprezintă contribuția FSE+.

Informații suplimentare se pot obține de la Patronatul Tinerilor Intreprinzători din România, Str. Spătarului, nr. 30, Sector 2, Bucureşti, website: www.ptir.ro, telefon: 031.824.1592, e-mail: [office@ptir.ro](mailto:office@ptir.ro).